ይኹን'ምበር ንሳ ኣብ ቤተ ጽባቐ መርዑት ምምልኻዕ ዘይኾነ፡ ኣብ ኢትዮጵያ ዘይተለመደ ሜክኣፕ ኮይኑ፡ ሓሓሊፉ ዘሰንብድ፣ ገለ ሻብ ድማ ግራ ዘእቱ፣ ጸኒሑ ዘዛኒ ኢሉ'ውን 'ጉድ ዓይኒ' ከብል ዝኽእል ዓይነት ሜክኣፕ እዩ። "ደቂ ኣንስትዮ ብእንመላኽዐሉ ሜክኣፕ እየ ጀሚረ" ዝበለት ቤተልሄም፡ ተመሃሪት ዩኒቨርሲቲ እንከላ ንመርዓ ካብ ወጻኢ ሃገር ዝመጽአት ሓትንኣ ንሜክኣፕ ዘለዋ ክእለት ልዑል ምዃኑ ስለ ዝተዓዘበት፡ ሙሉእ ኣቕሓ ሜክኣፕ ትልእኸላ። ድሕሪኡ እምበኣር ቤተልሄም ስርሐይ ኢላ ቐጺላትሉ። ንሳ እትደልዮ ግን ካብ ሰብ ክሳብ ዘፍርሕ ፍጥረት እንስሳ ዘለው ገጸ ባህርያት ብሜክኣፕ ምስራሕ እዩ። ምንጪ ስእሊ, Bethlehem Abebe መግለጺ ስእሊ, ቤቢ ዮዳ ቤተልሄም ካብ ዩኒቨርሲቲ ምስ ተመረቐት ኣብ ሓደ ትካል ዳይሬክተር ኣርት ኮይና ናይ ፊልም ኣልባሳትን ንቐረጻ ዝኾኑ መድረኻትን ዲዛይን ብምግባር ስራሕ ጀሚራ። "ኣብ ፊልም ጓል ኣንስተይቲ ወይ'ውን ሓደ ከባቢ ዲዛይን ምግባር እየ ዝፈቱ። እቶም ገጸ ባህርያት እንታይ ክመስሉ ኣለዎም?
